|  |
| --- |
| **IPA 2016 - „Подршка заштити од поплава и управљању ризиком од поплава“** |

**Општи циљ пројекта:** Ојачати сарадњу између БиХ и ЕУ у области заштите животне средине, с основним циљем да се заустави даља деградација и започне процес побољшања стања животне средине с циљем одрживог развоја.

**Специфични циљ:** Унаприједити ниво спремности у БиХ у погледу заштите од штетних утицаја вода.

**Вриједност пројекта:** 5.000.000 ЕУР

**Компонента 1.**

**Резултат 1:** Побољшан систем управљања ризицима од поплава у БиХ

Шест главних активности:

1.1. Израда плана управљања ризицима од поплава за слив ријеке Саве у Федерацији БиХ

1.2. Израда плана управљања ризицима од поплава за слив Јадранског мора у Федерацији БиХ

1.3. Израда плана управљања ризицима од поплава за слив ријеке Саве у Републици Српској

1.4. Израда плана управљања ризицима од поплава за слив ријеке Требишњице у Републици Српској

1.5. Израда плана управљања ризицима од поплава за Брчко Дистрикт БиХ

1.6. Израда кровног извјештаја за БиХ који садржи кључна питања и мјере изведене на основу пет планова управљања ризиком од поплава.

Израда наведених планова представља посљедњи корак ка потпуној имплементацији ЕУ Директиве о управљању ризицима од поплава (Директива 2007/60/EC) у БиХ.

**Компонента 2.**

**Резултат 2:** Повећана спремност за провођење структурних мјера за заштиту од поплава у приоритетним подручјима.

Двије главне активности:

2.1. Израда планских докумената о заштити од ерозије у Федерацији БиХ и Брчко Дистрикту БиХ.

2.2. Израда сета техничке документације (идејних и главних пројеката) за инфраструктуру, за заштиту од поплава у приоритетним подручјима сливова ријеке Саве и Јадранског мора у Републици Срспској, Федерацији БиХ и Брчко Дистрикту БиХ.

Активност 2.1 предвиђа израду Програма управљања ерозијом за ФБиХ и БД БиХ, као почетну фазу за праћење и потенцијалну контролу ерозије у поплавним подручјима у ФБиХ. Овај програм би представљао допуну документу који је у РС већ направљен, чиме би се финализирао преглед ерозивних подручја (потпуне мапе ерозија) на цијелој територији ФБиХ и дефинисале укупне мјере за борбу против ерозија у ФБиХ. Поред тога, један од излазних резултата ове активности би требао да буде дефинисан обим праћења контроле ерозије на цијелој територији ФБиХ, које треба вршити на годишњој основи. Програм се треба заснивати на препорукама Протокола о управљању наносом уз Оквирни споразум о сливу ријеке Саве, које је дала Међународна комисија за слив ријеке Саве.

Активност 2.2 предвиђа израду сета техничке документације (прелиминарних и грађевинских пројеката) с циљем да се пројекти за заштиту од поплава доведу у фазу потпуне спремности. Надлежне институције које су кључни актери заједнички су идентификовале критична подручја гдје је пријеко потребно што прије извршити реконструкцију/конструкцију и рехабилитацију инфраструктуре. Приликом идентификовања приоритетних подручја, кључне институције су поштовале критеријуме главних корисника у подручјама погођеним поплавама (узимајући у обзир највеће могуће материјалне штете у индустријским зонама, пољопривредном земљишту, те највећи ризик за становништво у насељима) као и критеријум и Акционог плана за заштиту од поплава и управљање водама у БиХ за период 2014-2017, који заједно са Мјером 3 (“Израда техничких рјешења за заштиту од поплава, ерозије и бујица за насеља и градове који нису имали изграђене заштитне водне објекте и изградња нових објеката“) у потпуности оправдава активности предвиђене у оквиру компоненте 2 Пројекта.

Почетак имплементације Пројекта IPA 2016 се очекује у 2018. години.